2000L0030 — MT — 28.04.2003 — 001.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:









▼B

ID-DIRETTIVA 2000/30/KE TAL-PARLAMENT EWROPEW U TAL-KUNSILL

tas-6 ta' Ġunju 2000

dwar l-ispezzjoni teknika tal-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajba għat-triq







IL-PARLAMENT EWROPEW U L-KUNSILL TA' L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 71(1)(ċ) u (d) tat-Trattat, Wara li kkunsidraw il-proposta mill-Kummissjoni ( 1 ), Wara li kkunsidraw l-opinjoni tal-Kumitat Ekonomiku u Soċjali ( 2 ), Wara li kkonsultaw mal-Kumitat tar-Reġjuni, Waqt li jaġixxu skond il-proċedura stabbilita fl-Artikolu 251 tat-Trattat ( 3 ), Billi: (1) It-tkabbir fit-traffiku jippreżenta lill-Istati Membri kollha bi problemi ta' sigurtà u bi problemi ambjentali ta' natura u ta' serjetà simili. (2) Huwa fl-interess tas-sigurtà fuq it-toroq, tal-ħarsien ta' l-ambjent u tal-kompetizzjoni ġusta li l-vetturi kummerċjali jintużaw biss jekk ikunu miżmuma f'kundizzjoni teknika tajba għat-triq ta' livell għoli. (3) B'mod konformi mad-Direttiva 96/96/KE ta' l-20 ta' Diċembru 1996 dwar l-approssimazzjoni tal-liġijiet ta' l-Istati Membri li għandhom x'jaqsmu mat-testijiet li jistabbilixxu jekk il-karozzi u l-karrijiet tagħhom humiex f'kundizzjoni tajba għat-triq ( 4 ), il-vetturi kummerċjali huma spezzjonati minn entità awtorizzata kull sena. (4) L-Artikolu 4 tad-Direttiva 94/12/KE ( 5 ) jistabbilixxi metodi multidirezzjonali għall-aspetti ta' spejjeż/effetività tal-miżuri intiżi biex inaqqsu t-tniġġiż ikkawżat mit-trasport fuq it-toroq; billi l-programm Ewropew “Auto-oil I” inkorpora dak il-metodu u ta stima oġġettiva ta' l-iktar miżuri vantaġġużi kollha fl-oqsma tat-teknoloġija tal-vetturi, il-kwalità tal-karburanti, is-sorveljanza u l-manutenzjoni kif ukoll miżuri li m'humiex tekniċi, biex inaqqsu l-emissjoni mit-trasport bit-triq. (5) Fl-isfond ta' dan il-metodu, il-Parlament Ewropew u l-Kunsill addottaw id-Direttiva 98/70/KE ( 6 ), li għandha l-għan li ttejjeb il-kwalità tal-karburanti u, bl-iskop li jiġu stabbiliti standards ta' emissjoni aktar stretti, id-Direttiva 98/69/KE ( 7 ), għal karozzi privati u vetturi kummerċjali ħfief u d-Direttiva 1999/96/KE ( 8 ) għal vetturi li jġorru oġġetti tqal. (6) Din id-Direttiva tifforma parti mill-istess metodu, imma tidher li hija iktar effettiva mill-perspettiva tal-ħarsien ambjentali, għalkemm mhux f'dan l-istadju, biex tissika l-istandards għat-testijiet li jistabbilixxu jekk il-kundizzjoni ta' vettura hijiex tajba għat-triq li huma stabbiliti mid-Direttiva 96/96/KE, imma sabiex tipprovdi għall-ispezzjonijiet tekniċi tal-ġenb tat-triq li jassiguraw l-applikazzjoni ta' dik id-Direttiva matul is-sena. (7) It-test regolat li jsir fuq bażi annwali u li jistabbilixxi jekk vettura tinsabx f'kundizzjoni tajba għat-triq fil-fatt m'huwiex meqjus li huwa biżżejjed sabiex jiggarantixxi li l-vetturi kummerċjali ittestjati huma f'kundizzjoni tajba għat-triq matul is-sena. (8) L-infurzar effettiv permezz ta' spezzjonijet tekniċi addizzjonali mmirati fil-ġenb tat-triq hi miżura li tiffranka l-ispejjeż biex tikkontrolla l-istandard tal-manutenzjoni tal-vetturi kummerċjali fuq it-triq. (9) L-ispezzjonijiet mal-ġenb tat-triq li jistabbilixxu jekk vettura tinsabx f'kundizzjoni tajba għat-triq għandhom isiru mingħajr diskriminazzjoni fuq bażi tan-nazzjonalità tax-xufier jew tal-pajjiż tar-reġistrazzjoni jew tad-dħul fis-servizz tal-vettura kummerċjali. (10) Il-metodu ta' l-għażla ta' l-ispezzjoni għandu jkun ibbażat fuq metodu immirat, li jagħmel l-akbar sforz biex jidentifika l-vetturi li jidhru li x'aktarx jinsabu fl-aktar kondizzjoni ħażina u li b'hekk itejbu l-effetività operazzjonali ta' l-awtoritajiet u jimminimizzaw l-ispejjeż u d-dewmien lix-xufiera u lill-operaturi. (11) Fl-eventwalità li jkun hemm nuqqasijiet serji fil-vettura spezzjonata irid ikun possibbli li wieħed isaqsi lill-awtoritajiet kompetenti ta' l-Istat Membru fejn il-vettura hija rreġistrata jew fejn il-vettura iddaħħlet fis-servizzz biex jieħdu l-miżuri xierqa u jinfurmaw lill-Istat Membru li jagħmel it-talba, bi kwalunwe miżuri ta' azzjoni meħuda. (12) Il-miżuri meħtieġa għall-implimentazzjoni ta' din id-Direttiva għandhom ikunu adottati bid-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi proċeduri għall-eżerċizzju ta' l-implimentazzjoni tal-poteri mogħtija lill-Kummissjoni ( 9 ). (13) B'mod konformi mal-prinċipji tas-sussidjaretà u tal-proporzjonalità stabbiliti fl-Artikolu 5 tat-Trattat, l-għanijiet ta' l-azzjoni proposta, b'mod partikolari l-istabbiliment ta' reġim ta' spezzjonijiet maġenb it-triq tal-vetturi kummerċjali li jiċċirkulaw fil-Komunità, ma jistgħux jinkisbu b'mod sodisfaċenti mill-Istati Membri u jistgħu, għalhekk, minħabba l-iskala ta' l-azzjoni jintlaħqu aħjar mill-Komunità; din id-Direttiva ma tmurx lil hinn minn dak li hu meħtieġ għal dak l-iskop, Billi: ADOTTAW DIN ID-DIRETTIVA:







L-Artikolu 1

1. Sabiex tiġi mtejba s-sigurtà fit-toroq u l-ambjent, l-iskop ta' din id-Direttiva għandu jkun li jagħmel ċert li l-vetturi kummerċjali li jiċċirkulaw fit-territorji ta' l-Istati Membri tal-Komunità jikkonformaw b'mod aktar sħiħ ma' ċerti kundizzjonijet tekniċi imposti mid-Direttiva 96/96/KE.

2. Din id-Direttiva tistabbilixxi ċerti kundizzjonijiet għall-ispezzjonijiet mal-ġenb tat-triq li jistabbilixxu jekk il-vetturi kummerċjali li jiċċirkulaw fit-territorju tal-Komunità humiex f'kundizzjoni tajba għat-triq.

3. Mingħajr preġudizzju għar-Regolamenti tal-Komunità, din id-Direttiva m'għandhiex, madanakollu, taffetwa d-dritt ta' l-Istati Membri li jwettqu l-ispezzjonijiet tekniċi li jaqgħu taħt din id-Direttiva jew biex jikkontrollaw aspetti oħrajn tat-trasport fuq it-toroq, b'mod partikolari dawk li għandhom x'jaqsmu mal-vetturi kummerċjali. Min-naħa l-oħra, m'hemm xejn li jżomm lil Stat Membru, fil-kuntest ta' spezzjonijiet li ma jaqgħux taħt id-Direttiva, milli jagħmel kontrolli ta' l-oġġetti elenkati fl-Anness I f'postijiet oħra minbarra t-triq ewlenija pubblika.

L-Artikolu 2

Għall-iskopijiet ta' din id-Direttiva:

(a) “vettura kummerċjali”għandha tfisser il-karozzi u l-karrijiet definiti fil-kategoriji 1, 2 u 3 ta' l-Anness I tad-Direttiva 96/96/KE;

(b) “spezzjoniiet tekniċi mal-ġenb tat-triq”għandha tfisser spezzjoni ta' natura teknika, li m'hijiex imħabbra mill-awtoritajiaet u għalhekk mhux mistennija, ta' vettura kummerċjali li tiċċirkola fit-territorju ta' Stat Membru mwettqa fi triq ewlenija pubblika mill-awtoritajiet, jew taħt is-sorveljanza tagħhom;

(ċ) “test li jistabbilixxi jekk vettura hijiex f'kundizzjoni tajba għat-triq”għandha tfisser test tekniku kif provdut fl-Anness II tad-Direttiva 96/96/KE.

L-Artikolu 3

1. Kull Stat Membru għandu jintroduċi spezzjonijiet tekniċi mal-ġenb tat-triq b'tali mod li jilħqu l-għanijiet imsemmija fl- Artikolu 1 fir-rigward ta' vetturi kummerċjali li jaqgħu taħt din id-Direttiva, li jżommu f'moħħhom l-arranġamenti nazzjonali applikabbli għal tali vetturi taħt id-Direttiva 96/96/KE.

2. Kull spezzjoni teknika għandha titwettaq mingħajr diskriminazzjoni fuq bażi tan-nazzjonalità tax-xufier jew tal-pajjiż tar-reġistrazzjoni jew tad-dħul fis-servizz tal-vettura kummerċjali, li tqis il-ħtieġa li l-ispejjeż u d-dewmien imġarrba mix-xufiera u mill-operaturi jinżammu minimi.

L-Artikolu 4

1. Spezzjoni teknika mal-ġenb tat-triq għandha tikkonsisti f'wieħed jew fi tnejn mill-aspetti li ġejjin jew kollha:

(a) evalwazzjoni viżwali tal-kundizzjonijet ta' manutenzjoni tal-vettura kummerċjali meta wieqfa;

(b) verifika tar-rapport tekniku riċenti ta' spezzjoni mal-ġenb tat-triq kif imsemmi fl-Artikolu 5 jew fid-dokumentazzjoni li tiċċertifika jekk vettura tinsabx f'kundizzjoni teknika tajba għat-triq u b'mod partikolari, fil-każ ta' vettura rreġistrata mpoġġija fis-servizz fi Stat Membru, prova li l-vettura kummerċjali sarilha test tekniku statutorju biex jiġi stabbilit jekk tinsabx f'kundizzjoni tajba għat-triq b'mod konformi mad-Direttiva 96/96/KE;

(ċ) spezzjoni ta' l-irregolaritajiet li tkopri waħda, iżjed minn waħda jew il-karatteristiċi kollha li jridu jiġu kkontrollati u li huma elenkati fl-Anness I, il-punt 10.

2. Spezzjoni tas-sistemi tal-brejkijiet u l-emissjoni ta' l-exhaust għandha ssir b'mod konformi mar-regoli stabbiliti fl-Anness II.

3. Qabel ma titwettaq spezzjoni ta' l-affarijiet elenkati fl-Anness I, il-punt 10, l-ispettur għandu jagħti każ ta' l-aħħar ċertifikat li jistabbilixxi jekk vettura tinsabx f'kundizzjoni tajba għal fuq it-triq u/jew ir-rapport ta' l-ispezzjoni teknika riċenti li x-xufier jiippreżenta.

L-ispettur jista' jagħti każ ukoll ta' kwalunkwe ċertifikat ta' sigurtà maħruġ minn korp approvat, preżentat, fejn xieraq, mix-xufier.

Meta dawn iċ-ċertifikati u/jew ir-rapport jipprovaw li l-ispezzjoni ta' wieħed jew iżjed mill-karatteristiċi mniżżlin fl-Anness I, il-punt 10, ġew imwettqa matul it-tliert xhur preċedenti, din il-karatteristika m'għandhiex tiġi kkontrollata darb'oħra, ħlief fejn dan ikun iġġustifikat għal raġunijiet ta' difett ovvju u/jew irregolaritajiet.

L-Artikolu 5

1. L-ispezzjoni teknika mal-ġenb tat-triq li għandha x'taqsam ma' l-ispezzjoni li għaliha ssir referenza fl-Artikolu 4(1)(ċ) għandha tkun imfassla mill-awtorità jew mill-ispettur li jwettaqhom. Fl-Anness I, il-punt 10 jinsab eżempju ta' rapport, li jinkludi checklist. L-awtorità jew l-ispettur irid jimmarka l-kaxxi relevanti. Ir-rapport irid jingħata lix-xuffier tal-vettura kummerċjali.

2. Jekk l-awtorità jew l-ispettur jidhrilhom li n-nuqqasijiet fil-manutenzjoni ta' vettura kummerċjali jistgħu jirrappreżentaw riskju għas-sigurtà b'tali mod, speċjalment fir-rigward tal-brejkijiet, li jkun iġġustifikat li jsiru eżaminazzjonijiet ulterjuri, il-vettura kummerċjali tista' tiġi soġġetta għal test aktar elaborat f'ċentru tat-testijiet fil-viċinità, mill-Istat Membru, b'mod konformi ma' l-Artikolu 2 tad-Direttiva 96/96/KE.

Jekk isir ċar li vettura kumerċjali tirrappreżenta riskju serju lill-okkupanti tagħha jew lill-utenti l-oħrajn tat-triq jew matul l-ispezzjoni fil-ġenb tat-triq li għaliha ssir referenza fl-Artikolu 4(1) jew matul it-test iktar elaborat li għalih issir referenza fl-ewwel subparagrafu ta' dan il-paragrafu, l-użu ta' dik il-vettura jista' jkun ipprojbit sa kemm in-nuqqasijiet perikolużi li nstabu jkunu ġew irranġati.

L-Artikolu 6

Kull sentejn, qabel il-31 ta' Marzu, l-Istati Membri għandhom jikkomunikaw lill-Kummissjoni l-informazzjoni miġbura li għandha x'taqsam mas-sentejn ta' qabel li tirrigwarda n-numri tal-vetturi kummerċjali kkontrollati, kklassifikati bil-kategorija b'mod konformi ma' l-Anness I, il-punt 6 u bil-pajjiż tar-reġistrazzjoni, u l-karatteristiċi kkontrollati u n-nuqqasijiet innutati, fuq il-bażi ta' l-Anness I, il-punt 10.

L-ewwel informazzjoni sottomessa għandha tkopri perjodu ta' sentejn li jibda fl-1 ta' Jannar 2003.

Il-Kummissjoni għandha tibgħat din l-informazzjoni lill-Parlament Ewropew.

L-Artikolu 7

1. L-Istati Membri għandhom jassistu wieħed lill-ieħor fl-applikazzjoni ta' din id-Direttiva. B'mod partikolari, huma għandhom jipprovdu lil xulxin b'dettalji ta' l-uffiċċju (uffiċċji) responsabbli għat-twettiq tal-kontrolli u ta' l-ismijiet tal-persuni ta' kuntatt.

2. Nuqqasijiet serji f'vettura kummerċjali li hi ta' xi ħadd li m'huwiex resident, b'mod partikolari dawk li jirriżultaw fi projbizzjoni fuq l-użu tal-vettura, għandhom jiġu rrappurtati lill-awtoritajiet kompetenti ta' l-Istat Membru fejn il-vettura hija rreġistrata jew fejn tpoġġiet fis-servizz permezz ta' eżempju ta' rapport fl-Anness I, mingħajr preġudizzju għall-prosekuzzjoni b'mod konformi mal-leġislazzjoni fis-seħħ fl-Istati Membri fejn in-nuqqas ġie rreġistrat.

Mingħajr preġudizzju għall-Artikolu 5, l-awtoritajiet kompetenti ta' l-Istat Membru fejn instab nuqqas serju f'vettura kummerċjali li hi ta' persuna mhux residenti jistgħu jitolbu lill-awtorità kompetenti ta' l-Istat Membru fejn il-vettura hi rreġistrata jew impoġġija fis-servizz biex tieħu miżuri xierqa fir-rigward ta' min jikser il-liġi, per eżempju li jissottometti l-vettura għal spezzjoni oħra biex jiġi stabbilit jekk hijiex f'kundizzjoni tajba għal fuq it-triq.

L-awtoritajiet kompetenti li ssirilhom talba għandhom jinnotifikaw lill-awtoritajiet kompetenti ta' l-Istat Membru fejn instabu n-nuqqasijiet fil-vettura kummerċjali dwar kull miżuri meħuda fir-rigward ta' min ikun kiser il-liġi.

L-Artikolu 8

Kull emendi li jkunu meħtieġa sabiex jiġi addattat l-Anness I jew l-istandards tekniċi definiti fl-Anness II għall-progress tekniku għandhom jiġu adottati b'mod konformi mal-proċedura stabbilita fl-Artikolu 9(2).

Dawn l-emendi ma jistgħux, madanakollu, iwasslu biex l-iskop ta' din id-Direttiva jiġi estiż.

L-Artikolu 9

1. Il-Kummissjoni għandha tkun megħjuna mill-Kumitat dwar l-Addattazzjoni għall-Progress tekniku stabbilit skond l-Artikolu 8 tad-Direttiva 96/96/KE, minn hawn ‘ il quddiem imsejjaħ il-“Kumitat”.

2. Meta ssir referenza għal dan il-paragrafu, l-Artikoli 5 u 7 tad-Deċiżjoni 1999/468/KE għandhom japplikaw, b'mod konformi mad-dispożizzjonijiet ta' l-Artikolu 8 tad-Deċiżjoni.

Il-perjodu stabbilit fl-Artikolu 5(6) tad-Deċiżjoni 1999/468/KE għandu jkun iffissat għal tliet xhur.

3. Il-Kumitat għandu jadotta r-regoli tal-proċedura tiegħu.

L-Artikolu 10

L-Istati Membri għandhom ifasslu arranġamenti għall-multi applikabbli meta xufier jew operatur jonqos milli josserva r-rekwiżiti tekniċi vverifikati fuq il-bażi ta' din id-Direttiva.

Huma għandhom jieħdu l-miżuri neċessarji kollha sabiex jassiguraw li l-multi kollha jiġu enforzati. Il-penalitajiet imposti għandhom ikunu effettivi, proporzjonati u dissważivi.

L-Artikolu 11

Fi żmien sena mill-wasla ta' l-informazzjoni li għaliha ssir referenza fl-Artikolu 6 mill-Istati Membri, il-Kummissjoni għandha tissottometti lill-Kunsill rapport dwar l-applikazzjoni ta' din id-Direttiva flimkien ma' sommarju tar-riżultati miksuba.

L-ewwel rapport għandu jkopri l-perjodu ta' sentejn mill-1 ta' Jannar 2003.

L-Artikolu 12

1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet meħtieġa biex jikkonformaw ma' din id-Direttiva qabel l-10 ta' Awwissu 2002. Huma għandhom minnufih jinfurmaw lill-Kummissjoni dwar dan.

2. Meta l-Istati Membri jadottaw dawn il-miżuri huma għandhom jinkludu referenzi għal din id-Direttiva jew iżidu dawk ir-referenzi fil-pubblikazzjoni uffiċjali tagħhom. L-Istati Membri għandhom ifasslu l-manjiera ta' kif għandhom isiru dawn ir-referenzi.

3. L-Istati Membri għandhom jikkomunikaw lill-Kummissjoni t-testijiet tad-dispożizzjonijiet tal-liġi nazzjonali li huma jadottaw fil-qasam irregolat minn din id-Direttiva.

L-Artikolu 13

Din id-Direttiva għandha tidħol fis-seħħ fil-ġurnata tal-pubblikazzjoni tagħha fil-Ġurnal Uffiċjali tal-Komunitajiet Ewropej.

L-Artikolu 14

Din id-Direttiva hija indirizzata lill-Istati Membri.









L-ANNESS I

EŻEMPJU TA' RAPPORT TA' SPEZZJONI TEKNIKA MAL-ĠENB TAT-TRIQ LI JINKORPORA CHECKLIST

(Id-Direttiva 2000/30/KE)

►(1) M1









L-ANNESS II

REGOLI DWAR L-ITTESTJAR U/JEW IL-KONTROLL TAS-SISTEMI TAL-BREJKIJIET U EMISSJONIJIET TA' L-EXHAUST

1. Kundizzjonijiet speċifiċi dwar il-brejkijiet

Huwa meħtieġ li kull parti tas-sistema tal-brejkijiet u l-mezzi tagħha ta' operazzjoni jinżammu f'kundizzjoni li jaħdmu sew u jkunu aġġustati kif suppost.

Il-brejkijiet tal-vettura jridu jissodisfaw il-funzjonijiet tal-brejkijiet li ġejjin:

(a) għall-vetturi bil-mutur u l-karrijiet jew is-semi-karrijiet tagħhom, brejk ta' servizz li jkun kapaċi jnaqqas il-veloċità tal-vettura u jkun kapaċi jwaqqafha malajr, u b'mod salv u effiċjenti, ikunu xi jkunu l-kundizzjonijiet tat-tagħbija u irrispettivament mill-angolu ' l fuq jew ' l isfel tat-triq li fuqu tkun miexja;

(b) fir-rigward ta' vetturi bil-mutur u l-karrijiet u s-semi-karrijiet tagħhom brejk ta' l-ipparkjar li jkun kapaċi jżomm il-vetura wieqfa, tkun xi tkun il-kundizzjoni tat-tagħbija, u irrispettivament mill-angolu ' l fuq jew ' l isfel tat-triq;

▼M1

2. Kondizzjonijiet speċifiċi dwar l-emissjonijiet ta' l-exhaust

2.1. Vetturi bil-mutur mgħammra b'magni (petrol) positive-ignition

(a) Meta l-emissjonijiet ta' l-exhaust m'humiex ikkontrollati b'sistema avanzata ta' kontroll ta' l-emissjoni bħal konvertitur katalitiku three-way li huwa ikkontrollat b'lambda-probe: 1. Spezzjoni viżiva tas-sistema ta' l-exhaust biex tkun verifikata li hija sħiħa u f'kondizzjoni sodisfaċenti u li ma tagħmilx.Spezzjoni viżiva tas-sistema ta' l-exhaust biex tkun verifikata li hija sħiħa u f'kondizzjoni sodisfaċenti u li ma tagħmilx. 2. Spezzjoni viżiva tat-tagħmir tal-kontroll ta' l-emissjoni mpoġġija mill-manifattur biex ikun verifikat li huwa sħiħ u f'kondizzjoni sodisfaċenti u li ma jagħmilx.Spezzjoni viżiva tat-tagħmir tal-kontroll ta' l-emissjoni mpoġġija mill-manifattur biex ikun verifikat li huwa sħiħ u f'kondizzjoni sodisfaċenti u li ma jagħmilx. Wara perjodu raġonevoli tal-kondizzjonament tal-magna (wara li jitqiesu r-rakkomandazzjonijiet tal-manifatturi) jitkejjel il-kontentut tal-monossidu tal-karbonju (CO) tal-gassijiet ta' l-exhaust meta l-magna tkun idle (mhux ingranata).Wara perjodu raġonevoli tal-kondizzjonament tal-magna (wara li jitqiesu r-rakkomandazzjonijiet tal-manifatturi) jitkejjel il-kontentut tal-monossidu tal-karbonju (CO) tal-gassijiet ta' l-exhaust meta l-magna tkun idle (mhux ingranata). Il-kontenut massimu permissibbli fil-gassijiet ta' l-exhaust huwa dak mistqarr mill-maifattur tal-vettura.Il-kontenut massimu permissibbli fil-gassijiet ta' l-exhaust huwa dak mistqarr mill-manifattur tal-vettura.Meta din l-informazzjoni mhix disponibbli jew meta l-awtoritajiet kompetenti fl-Istati Membri jiddeċiedu li ma jużawhiex bħala valur ta' referenza, il-kontentut CO m'għandux jaqbeż li ġej: (i) għall-vetturi reġistrati jew impoġġija fis-servizz għall-ewwel darba bejn id-data minn meta l-Istati Membri ħtieġu li l-vetturi jħarsu id-Direttiva 70/220/KEE ( 10 ) u l-1 ta' Ottubru 1986:CO - 4,5 % vol. ii) għall-vetturi reġistrati jew impoġġija fis-servizz għall-ewwel darba wara l-1 ta' Ottubru 1986 - 3,5 % vol.

(b) Meta l-emissjonijiet m'humiex ikkontrollati b'sistema avanzata ta' kontroll ta' emissjoni bħal konvertitur katalitiku li huwa kkontrollat b'lambda-probe:CO - 4,5 % vol. 1. Spezzjoni viżiva tas-sistema ta' l-exhaust biex tkun verifikata li hija sħiħa u f'kondizzjoni sodisfaċenti u li ma tagħmilx. 2. Spezzjoni viżiva tat-tagħmir tal-kontroll ta' l-emissjoni mpoġġija mill-manifattur biex ikun verifikat li huwa sħiħ u f'kondizzjoni sodisfaċenti u li ma jagħmilx. Spezzjoni viżiva tat-tagħmir tal-kontroll ta' l-emissjoni mpoġġija mill-manifattur biex ikun verifikat li huwa sħiħ u f'kondizzjoni sodisfaċenti u li ma jagħmilx. 3. Determinazzjoni ta' l-effiċjenza tas-sistema tal-kontroll ta' l-emissjoni bil-kejl tal-valur lambda u l-kontenut CO tal-gassijiet ta' l-exhaust skond it-taqsima 4 jew bil-proċeduri proposti mill-manifatturi u approvati fiż-żmien ta' l-approvazzjni tat-tip.Għal kull prova l-magna hija kondizzjonalta skond ir-rakommandazzjonijiet tal-manifatturi. 4. Emissjonijiet tal-pajp ta' l-exhaust -valuri tal-limitu Il-kontenut massimu permissibbli tas-CO fil-gassijiet ta' l-exhaust huwa dak mistqarr mill-manifattur tal-vettura. Meta din l-informazzjoni mhux disponibbli il-kontenut CO m'għandux jaqbeż li ġej: (i) Kejl tal-veloċità idle tal-magna: Il-kontenut massimu permissibbli CO fil-gassijiet ta' l-exhaust m'għandux jaqbeż 0,5 % vol. u għal vetturi li għandhom l-approvazzjoni tat-tip skond il-valuri tal-limitu murija fir-ringiela A jew ir-ringiela B tat-tabella fit-taqsima 5.3.1.4. ta' l-Anness 1 tad-Direttiva 70/220/KEE, kif emendat mid-Direttiva 98/69/KE ( 11 ) jew emendi aktar tard il-kontenut CO massimu m'għandhux jaqbeż 0,3 % vol. Meta mhux possibbli l-identifikazzjoni għad-Direttiva 70/220/KEE, kif emendata bid-Direttiva 98/69/KE imbagħad jgħodd ta' fuq għall-vetturi reġistrati jew impoġġija l-ewwel fis-servizz wara l-1 ta' Lulju 2002. (ii) Kejl f'veloċità għolja idle (mhux ingranata), il-veloċità tal-magna għandha tkun ta' l-anqas 2 000 min-1: Is-Co irid ikunfih: 0.3 % massimu vol. u għall-vetturi li ġew approvati skond il-limiti murija f'ringieli A u B tat-tabella tat-taqsima 5.3.1.4 5.3.1.4. ta' l-Anness 1 tad-Direttiva 70/220/KEE, kif emendat mid-Direttiva 98/69/KE(2) jew emendi aktar tard il-kontenut CO massimu m'għandhux jaqbeż 0,2 % vol. Meta mhux possibbli l-identifikazzjoni għad-Direttiva 70/220/KEE, kif emendata bid-Direttiva 98/69/KE imbagħad jgħodd ta' fuq għall-vetturi reġistrati jew impoġġija l-ewwel fis-servizz wara l-1 ta' Lulju 2002. Lambda:1 ± 0,03 jew skond l-ispeċifikazjonijiet tal-manfattur. (iii) Għall-vetturi mgħammra b'sistemi ta' On-Board Diagnostic (OBD) skond id-Direttiva 70/220/KEE (kif emendata bid-Direttiva 98/69/KE u emendi sussegwenti) l-Istati Membri jistgħu bħala alternattiva għat-test speċifikat f'(i), jistabbilixxu l-funzjonament korrett tas-sistema ta' emissjoni permezz ta' qari xieraq tat-tagħmir OBD u l-verifika simultanja tal-funzjonament tajjeb tas-sistema OBD.

2.2. Vetturi mgħammra b'magni (diesel) li jitqabbdu bil-kompressjoni:

(a) L-opaċità ta' l-emissjoni tal-gass li trid titkejjel matul l-aċċelerazzjoni ħielsa (mingħajr tagħbija mill-idle sal-veloċità ta' mat-tluq) bil-gerliver f'pożizzjoni newtrali u l-clutch imqabbad.

(b) Il-pre-kondizzjonament tal-vettura: 1. Il-vetturi jistgħu jiġu ppruvati mingħajr pre-kondizzjonament għalkemm għal raġunijiet ta' sigurtà għandhom isiru verifiki illi l-magna hija sħuna u f'kondizzjoni mekkanika sodisfaċenti. 2. Għajr kif speċifikat fis-subparagrafu (d)(5), l-ebda vettura ma għandha teħel fil-prova għajr jekk tkun ġiet ipprekondizzjonata skond il-ħtiġiet li ġejjin: (i) Il-magna trid tkun sħuna għal kollox, pereżempju t-temperatura taż-żejt tal-magna mkejla permezz ta' sonda fil-pajp ta' fejn tkun il-ħadida li tkejjel il-livell taż-żejt trid tkun ta' mill-inqas 80 °C C, jew it-temperatura normali tal-ħidma jekk tkun inqas, jew it-temperatura tal-blokka tal-magna mkejla skond il-livell tar-radjazzjoni infrared trid tkun mill-inqas ta' temperatura ekwivalenti.Jekk, minħabba l-konfigurazzjoni tal-vettura, dan il-kejl mhux prattiku, kif tiġi stabilita t-temperatura tal-magna waqt li tkun taħdem normalment jista' jsir b'mezzi oħra, per eżempju permezz tal-ħidma tal-fann li jkessaħ il-magna. (ii) Is-sistema ta' l-exhaust għandha tiġi msoffija b'mill-inqas tliet dawriet ta' l-aċċelerazzjoni ħielsa jew b'metodu ekwivalenti.

(ċ) Il-proċedura tal-provi: 1. Spezzjoni viżiva tat-tagħmir tal-kontroll ta' l-emissjoni mpoġġija mill-manifattur biex ikun verifikat li huwa sħiħ u f'kondizzjoni sodisfaċenti u li ma jagħmilx. 2. Il-magna, u kull turbocharger imgħammar fuqha, iridu jaħdmu idle qabel il-bidu ta' kull dawra ta' l-aċċelerazzjoni ħielsa. Għall-vetturu ta' xogħol tqil li jaħdmu bid-diesel, dan ifisser stennija ta' mill-inqas 10 sekondi wara li jiġi mitluq il-mezz tal-gass. 3. Sabiex tinbeda l-aċċelerazzjoni ħielsa, il-mezz tal-għoti tal-gass trid tkun magħfusa għal kollox bil-ħeffa u kontinwament (f'inqas minn sekonda) iżda mhux bil-forza, sabiex jikseb it-twassil massimu mill-pompa ta' l-injezzjoni. 4. Matul kull dawra ta' l-aċċelerazzjoni ħielsa, il-magna għanda tilħaq il-veloċità ta' qabel it-tluq, jew, għall-vetturi li għandhom trasmissjonijiet awtomatiċi, il-veloċità speċifikata mill-manifattur jew jekk din l-informazzjoni ma tkunx disponibbli, żewġ terzi tal-veloċità tat-tluq, qabel jiġi mitluq il-mezz li jagħti l-gass.Dan irid jiġi kkontrollat, pereżempju, bil-monitoraġġ tal-veloċità tal-magna jew billi jitħalla jgħaddi biżżejjed ħin bejn il-għafsa tal-bidu tal-mezz tal-għoti tal-gass u r-rilaxx tiegħu, illi fil-każ tal-vetturi fil-kategoriji 1 u 2 ta' l-Anness I, irid jkun ta' mill-inqas żewġ sekondi.

(d) Il-valuri tal-limiti: 1. Il-livell ta' konċentrazzjoni m'għandux jaqbeż il-livell reġistrat fuq il-pjanċa bis-saħħa tad-Direttiva tal-Kunsill 72/306/KEE ( 12 ). 2. Fejn dan it-tagħrif ma jkunx disponibbli jew fejn l-awtoritajiet kompetenti ta' l-Istati Membri jiddeċiedu li ma jużawx din bħala referenza, il-livell ta' konċentrazzjoni m'għandux jaqbeż il-livell mistqarr mill-manifattur jew il-valuri tal-limitu tal-koeffiċjent ta' l-assorbiment li huma kif ġejjin: Il-koeffiċjent massimu ta' l-assorbiment għal: — magni tad-diesel b'aspirazzjoni naturali = 2,5 m-1, — magni tad-diesel bit-turbo-charger = 3,0 m-1, — limitu ta' 1,5 m-1 għandu japplika għall-vetturi li ġejjin li ġew approvati tat-tip skond il-valuri tal-limitu murija fil-‘'- magni tad-diesel b'aspirazzjoni naturali = 2,5 m-1, — (a) ringiela B tat-tabella fit-taqsima 5.3.1.4 ta' l-Anness I tad-Direttiva 70/20/KEE, kif emendat mid-Direttiva 98/69/KE - (Vettura diesel tax-xogħol mhux kbir -Euro4); (b) ringiela B1 tat-tabella fit-taqsima 6.2.1 ta' l-Anness I tad-Direttiva 88/77/KEE, kif emendat mid-Direttiva 1999/96/KE - (Vettura diesel tax-xogħol kbir -Euro4); (ċ) ringiela B2 tat-tabelli fit-taqsima 6.2.1 ta' l-Anness I tad-Direttiva 88/77/KEE, kif emendat mid-Direttiva 1999/96/KE - (Vettura diesel tax-xogħol kbir -Euro5); (d) ringiela Ċ tat-tabelli fit-taqsima 6.2.1 ta' l-Anness I tad-Direttiva 88/77/KEE, kif emendat mid-Direttiva 1999/96/KE - (Vettura diesel tax-xogħol kbir -- EEV); — jew valuri tal-limitu f'emendi aktar tard tad-Direttiva 70/220/KEE kif emendat bid-Direttiva 98/69/KE, jew valuri tal-limitu f'emendi aktar tard tad-Direttiva 88/77/KEE kif emendata bid-Direttiva 1999/96/KE, jew valuri ekwivalenti fejn isir użu ta' tagħmir ta' tip differenti minn dak użat għall-approvazzjoni tat-tip KE. — Meta l-identifikazzjoni għat-taqsima 5.3.1.4 ta' l-Anness 1 tad-Direttiva 70/220/KEE, kif emendata mid-Direttiva 98/69/KE jew għat-taqsima 6.2.1 ta' l-Anness I tad-Direttiva 88/77/KEE, kif emendata mid-Direttiva 1999/96/KE mhux possibbli imbagħad jgħodd ta' hawn fuq għall-vetturi reġistrati jew impoġġija fis-servizz l-ewwel wara l-1 ta' Lulju 2008. 3. Il-vetturi reġistrati jew imdaħħla fis-servizz għall-ewwel darba qabel l-1 Jannar 1980 huma eżentati minn dawn il-ħtiġiet. 4. Il-vetturi għandhom jiġu mwaħħla mill-prova biss jekk il-medji aritmetiċi ta' mill-inqas l-aħħar tliet dawriet ta' l-aċċelerazzjoni ħielsa jkunu iżjed mill-valur tal-limiti.Dan jista' jiġi kkalkolat billi jiġi injorat kull kejl li jmur ‘il bogħod mill-medja mkejla, jew mir-riżultat ta' kull kalkolu statistiku ieħor li jqis it-tifrix tal-kejl. L-Istati Membri jistgħu jillimitaw in-numru ta' ċikli tal-prova.’ 5. Sabiex jiġu evitati provi bla ħtieġa, l-Istati Membri jistgħu, bħala eċċezzjoni mid-dispożizzjoni tal-paragrafu 2.2(d)(4), iwaħħlu fil-prova l-vetturi li jkunu kejlu valuri li jaqbżu b'mod sinifikanti l-limiti wara inqas minn tliet dawriet ta' l-aċċelerazzjoni ħielsa jew wara ċ-ċikli tat-tisfija (jew l-ekwivalenti) speċifikati fis-subparagrafu 2.2(b)2(ii).Bl-istess mod biex jiġu evitati provi mhux ta' ħtieġa, l-Istati Membri jistgħu, bħala eċċezzjoni mid-dispożizzjoni tal-paragrafu 2.2(d)(4), jgħaddu mill-prova l-vetturi li jkunu kejlu valuri b'mod sinifikanti taħt il-valuri tal-limiti wara inqas minn tliet dawriet ta' l-aċċelerazzjoni ħielsa jew wara ċ-ċikli tat-tisfija (jew l-ekwivalenti) speċifikati fis-subpragrafu 2.2(b)2(ii).

2.3. Tagħmir tal-prova

L-emissjonijiet tal-vettura huma pprovati bl-użu ta' tagħmir disinjat biex jistabbilixxi preċiżament jekk tħarsux il-valuri tal-limitu preskritti jew indikati mill-manifattur.

▼M1

3. Kondizzjonijiet speċifiċi dwar il-limitaturi tal-veloċità

— meta possibbli, ivverifika jekk il-limitatur tal-veloċità huwa mwaħħal kif meħtieġ mid-Direttiva tal-Kunsill 92/6/KEE ( 13 ),

— ivverifika l-validità tal-pjanċa tal-limitatur tal-veloċità,

— meta jkun prattiku, ivverifika li s-siġilli tal-limitatur tal-veloċità, u meta xieraq, kull mezz ieħor ta' protezzjoni tal-konnessjonijiet minn manipolazzjoni frawdolenti huma intatti,

— ivverifika meta jkun prattiku li t-tagħmir għal-limitazzjoni tal-veloċità ma jħallix il-vetturi msemmija fl-Artikoli 2 u 3 tad-Direttiva 92/6/KEE mill jaqbżu l-valuri preskritti. Kondizzjonijiet speċifiċi dwar il-limitaturi tal-veloċità.